NORAKSTS

|  |  |
| --- | --- |
| 30.06.2022. | Nr.9/10 |

###### GROZĪJUMI JELGAVAS VALSTSPILSĒTAS DOMES 2022. GADA 25. MARTA LĒMUMĀ NR.5/9 „INVESTĪCIJU PROJEKTA “Jelgavas 4. sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana” ĪSTENOŠANA”

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, G.Kurlovičs, A.Rublis, A.Tomašūns), **PRET – 1** (A.Pagors), **ATTURAS – nav**,

Saskaņā ar Jelgavas valstspilsētas domes 2022. gada 25. marta lēmumu Nr.5/9 „Investīciju projekta „Jelgavas 4. sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana” īstenošana” prioritārā investīciju projekta „Jelgavas 4. sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana” (turpmāk – Projekts) kopējās plānotās izmaksas ir 727 380,00 *euro*.

Vides aizsardzības un reģionālās attīstības ministrija 2022.gada 4.aprīlī sniedza pozitīvu atzinumu Projektam, kā arī Pašvaldību aizņēmumu un galvojumu kontroles un pārraudzības padome 2022.gada 20.aprīlī pieņēma lēmumu atbalstīt Jelgavas valstspilsētas pašvaldībai aizņēmuma ņemšanu Valsts kasē Projekta īstenošanai.

No SIA „MITBAU AC” (vienotais reģistrācijas Nr.43603066688), ar kuru 2022.gada 17.maijā tika noslēgts būvdarbu līgums “Automašīnu stāvlaukuma pārbūve pie Jelgavas

4.sākumskolas”, saņemta vēstule ar pamatojošo dokumentāciju par līguma „Automašīnu stāvlaukuma pārbūve pie Jelgavas 4. sākumskolas” būvdarbu izmaksu palielinājumu 11 300,00 *euro* apmērā, kas saistīts ar straujo būvizstrādājumu cenu kāpumu, kas izraisīts ar Krievijas kara darbību Ukrainā un Eiropas Savienības ieviestajām sankcijām pret Krieviju, kuru rezultātā visā Eiropā ir ietekmēta izejvielu un būvmateriālu piegāde un to pieejamība. Saskaņā ar straujo cenu kāpumu Projekta kopējās izmaksas šobrīd ir 738 680,00 *euro*.

Lai nodrošinātu visu Projekta aktivitāšu īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas valstspilsētas domes 2022. gada 25. marta lēmumā Nr.5/9 „Investīciju projekta „Jelgavas 4. sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana” īstenošana” (turpmāk – lēmums) šādus grozījumus, aizstājot lēmuma 1. un 2. punktā skaitli un vārdus 727 380,00 *euro* (septiņi simti divdesmit septiņi tūkstoši trīs simti astoņdesmit *euro* un 00 *centi*) ar skaitli un vārdiem 738 680,00 *euro* (septiņi simti trīsdesmit astoņi tūkstoši seši simti astoņdesmit *euro* un 00 centi)*.*

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja *(paraksts)* B.Jēkabsone

2022. gada 30. jūnijā